Diari Oficial de la Generalitat Valenciana


Sumari del DOGV 5994, del 16-04-2009 (2009/3361)

Assumpte civil 001116/2007. Notificació de la sentència 1445/07 i de la interlocutòria de 16 de gener de 2008 a Omainys Ramos Vázquez i Juan Carlos Martínez Isaac.
-------------------------------------------------------------------------------------------------------------------------------------------------------------------

### Dades del document

Número de DOGV
:   5994

Data del DOGV
:   16-04-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/3361


Data del document
:   14-01-2009

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Descriptors 

:   * sistema judicial

Assumpte civil 001116/2007. Notificació de la sentència 1445/07 i de la interlocutòria de 16 de gener de 2008 a Omainys Ramos Vázquez i Juan Carlos Martínez Isaac. [2009/3361]  
Judici verbal (desnonament per falta de pagament) 001116/2007   
Part demandant: Higinio Serrano Monforte  
Part demandada: Omainys Ramos Vázquez i Juan Carlos Martínez Isaac  
Sobre: verbals arrendataris i precaris   
En el judici a què es fa referència s'ha dictat la resolució el text de la qual, literalment, diu així:   
«Sentència número 1445/2007   
Benidorm, 18 de desembre de 2007  
Yolanda Grima Garri, jutgessa en substitució del Jutjat de Primera Instància número 2 de Benidorm i partit, ha vist les presents actuacions de judici verbal de desnonament per falta de pagament i reclamació de rendes, seguides davant este Jutjat amb el número 1116/2007 a instàncies d'Higinio Serrano Monforte, representat pel procurador el senyor Roglá Benedito i defés pel lletrat el senyor Serrano Monforte, contra Omainys Ramos Vázquez i Juan Carlos Martínez Isaac, declarats en situació processal de rebel·lia, i ha dictat la present sentència sobre la base dels següents:  
Antecedents de fet  
1. Per torn de repartiment, va correspondre a este Jutjat la demanda de judici verbal formulada per Higinio Serrano Monforte contra Omainys Ramos Vázquez, com a arrendatari, i Juan Carlos Martínez Isaac, com a fiador solidari, en la qual se sol·licitava que amb els tràmits oportuns previs es dicte sentència en la qual es declare que pertoca la resolució del contracte del lloguer per falta de pagament de les rendes, i conseqüentment que es decrete el desnonament dels demandats amb l'advertència de llançament, de l'apartament situat a la Cala de Finestrat, planta segona, porta 3.ª, de la torre petita de l'edifici Cornelia, al passeig del Mar, número 8, i a més a més que es condemne els demandats a pagar al demandant la quantitat total de 2.250 euros, derivada de les rendes impagades detallades en demanda, més les rendes que es reporten fins que es produïsca el desallotjament i la posada a disposició de l'actor de l'apartament, amb la imposició de costes.   
2. Mitjançant la interlocutòria de data 2 d'octubre de 2007, es va admetre a tràmit la demanda pel fet de complir esta tots els requisits legals i, d'acord amb el que disposa l'article 440.1 de la Llei d'Enjudiciament Civil, es va acordar traslladar a la part demandada citant els litigants d'acord amb les prevencions d'este precepte i concordants, i es va fixar, com a data per a la pràctica del llançament de la part demandada de l'immoble arrendat, el dia 28 de gener de 2008, a les 10.30 hores, i es va assenyalar per a la celebració de la vista el dia 14 de desembre a les 12.45 hores.   
3. Arribat el dia del judici, va comparéixer la part demandant representat pel procurador el senyor Roglá Benedito i defés pel lletrat el senyor Serrano Monforte. Els demandats van comparéixer personalment, sense representació ni defensa tècnica, per la qual cosa no se'ls va considerar compareguts de forma deguda i se'ls va declarar en situació processal de rebel·lia.   
Durant el judici, el secretari va transcriure succintament en la corresponent acta el desenvolupament d'este judici, segons consta, i igualment es va recollir en suport videogràfic.   
La part demandant es va afirmar i es va ratificar en el seu escrit de demanda, i va sol·licitar rebre el plet a prova proposant com a mitjans probatoris l'interrogatori dels demandats i la documental. La prova proposada es va admetre. El lletrat de la part demandant va sol·licitar l'estimació del desnonament per falta de pagament i la condemna de la demandada a pagar la quantitat reflectida en la demanda, a la qual caldrà sumar la renda corresponent als mesos d'octubre, novembre i desembre de 2007 a raó de 550 euros mensuals, i manifestar que al mes de novembre el demandat ha lliurat la quantitat de 1.000 euros i que reclama la quantitat total de 2.900 euros.   
Després de la pràctica de la prova, les actuacions van quedar vistes per a sentència.   
4. Que en el present procediment s'han observat totes les prescripcions legals».   
«Interlocutòria que completa una sentència  
Benidorm, 16 de gener de 2008   
Havent-ne informat, i   
Fets  
1. Amb data 18 de desembre de 2007 es va dictar sentència en les presents actuacions.   
2. Amb data 21 de desembre de 2007 es va registrar l'escrit presentat pel procurador el senyor Roglá en virtut del qual se sol·licitava que s'esmene l'omissió de pronunciament de què pateix la sentència anterior pel fet de no decidir res sobre les rendes que es reporten d'ara en avant.   
3. Atés que no hi ha altres parts comparegudes, les actuacions va quedar pendents de resoldre.   
Raonaments jurídics  
1. L'article 215 de la Llei d'Enjudiciament Civil permet esmenar les omissions i els defectes que pogueren patir sentències i actuacions relatives a pretensions oportunament deduïdes i substanciades en el procés, sempre que això se sol·licite dins dels cinc dies següents al de la notificació.   
2. Si s'examina l'escrit de demanda, s'adverteix que en la pètita es demanava no sols la condemna dels demandats a pagar 2.350 euros, sinó també el pagament d'un altres 550 euros per cada un dels mesos que transcorregueren a partir del mes de juny d'enguany fins que es produïsca el desallotjament i la posada a disposició de l'apartament arrendat. Certament, examinada la sentència, no consta que s'hi donàs resposta a esta petició, raó per la qual es procedent completar-la en la forma següent:   
- En el fonament de dret tercer s'afig un paràgraf que, literalment, diu així: "Pel que fa a la condemna de futur que consisteix que els demandats paguen les rendes que es reporten fins a la recuperació de la possessió de l'immoble, a raó de 550 euros mensuals, es procedent igualment estimar esta pretensió en aplicació de l'article 220 de la Llei d'Enjudiciament Civil, ja que ha quedat acreditat amb el contracte aportat com a document número 3 de l'escrit de demanda en què es va pactar la renda indicada i, de no ser així, es produiria un inadmissible enriquiment injust a favor dels demandats (estarien gaudint de la possessió d'un immoble sense pagar renda ni mercé)".  
- En el paràgraf segon de la dispositiva, s'afig el següent incís: "així com al pagament de les rendes que es reporten a partir de la data d'esta sentència a raó de cinc-cents cinquanta euros (550 euros) mensuals fins que es produïsca el desallotjament i posada a disposició d'Higinio Serrano Monforte de l'apartament situat a la porta 3a, pis 2n, de la torre petita de l'edifici Cornelia, ubicat al número 8 del passeig del Mar de la Cala de Finestrat".  
Vists els preceptes legals citats i el altres d'aplicació general i pertinent,   
Part dispositiva  
1. Complete la sentència de 18 de desembre de 2007, dictada en el judici de desnonament per falta de pagament i reclamació de rendes número 1116 de 2007 seguit davant este Jutjat, en la forma següent:   
a) En el fonament de dret tercer s'afig un paràgraf que, literalment, diu així: "Pel que fa a la condemna de futur que consisteix que els demandats paguen les rendes que es reporten fins a la recuperació de la possessió de l'immoble, a raó de 550 euros mensuals, és procedent igualment estimar esta pretensió en aplicació de l'article 220 de la Llei d'Enjudiciament Civil, ja que ha quedat acreditat amb el contracte aportat com a document número 3 de l'escrit de demanda que es va pactar la renda indicada i, de no ser així, es produiria un inadmissible enriquiment injust a favor dels demandats (estarien gaudint de la possessió d'un immoble sense pagar renda ni mercé)".  
b) En el paràgraf segon de la dispositiva, s'afig el següent incís: "així com al pagament de les rendes que es reporten a partir de la data d'esta sentència a raó de cinc-cents cinquanta euros (550 euros) mensuals fins que es produïsca el desallotjament i posada a disposició d'Higinio Serrano Monforte de l'apartament situat a la porta 3a, pis 2n, de la torre petita de l'edifici Cornelia, ubicat al número 8 del passeig del Mar de la Cala de Finestrat".  
2. Lliureu una testimoniança d'esta interlocutòria per a incorporar-la al llibre de sentències, en el qual s'adjuntarà la resolució aclarida.   
Notifiqueu en forma legal a totes les parts i feu-los saber que contra esta interlocutòria es podrà fer valer idèntic recurs al de la resolució recorreguda. El termini es computarà a partir de la notificació d'este edicte.   
Ho ordena, mana i firma José Antonio Pérez Nevot, magistrat titular del Jutjat de Primera Instància número 2 de Benidorm i partit judicial. En done fe.   
Diligència. Seguidament es compleix el que s'ha ordenat. En done fe».   
Atés el desconeixement de l'actual domicili o residència de la part demandada, mitjançant la provisió de 14 de gener de 2009, el jutge, de conformitat amb el que disposen els articles 497.2 de la Llei d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a portar a efecte la diligència de notificació.  
Benidorm, 14 de gener de 2009.- La secretària judicial: Paula Guardia Díaz.